《感兴五首》
宋代·于石

吴起为鲁将，杀妻殊不仁。
乐羊伐中山，食子太无情。
功名苟为重，骨肉无乃轻。
以此谋富贵，何如甘贱贫。
沛丰三尺剑，抵掌收楚秦。
未央玉卮寿，以功骄父兄。
惜哉一杯酒，终愧一杯羹。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。